දින 03 ක් තුළ මෙරට ජනතාවට පළමු මාත්‍රාව ලෙස සයිනොෆාම් එන්නත් මිලියනය ඉක්මවා ලබාදී ඇති බව ඖෂධ නිෂ්පාදනය, සැපයීම හා නියාමනය පිළිබඳ රාජ්‍ය අමාත්‍ය මහාචාර්ය චන්න ජයසුමන පවසනවා.ඒ අනුව ඊයේ දිනය තුළ පමණක් ලබාදුන් සයිනොෆාම් මාත්‍රා සංඛ්‍යාව තුන්ලක්ෂ 44,458 ක්.පසුගිය 26 වැනිදා සහ 27 වැනිදා පළමු මාත්‍රාව ලෙස සයිනොෆාම් එන්නත් හත්ලක්ෂ 32,315 ක් ලබාදී ඇති බව සඳහන්.අද දිනයේත් කොරෝනා ප්‍රතිශක්තිකරණ වැඩසටහන යටතේ දිස්ත්‍රික්ක 20 ක මධ්‍යස්ථාන 256 කදී කොරෝනා එන්නත්කරණ කටයුතු සිදු කෙරෙනවා.